NHIF supa cover information
Language: Swahili | Genre: Health

MAELEZO KWA WATEJA - BIMA YA NHIF SUPACOVER
Bima ya NHIF SupaCover ni bima ya matibabu nchini Kenya ya kutegemewa zaidi, inayopatikana kwa urahisi na yenye bei nafuu ambayo inakuwezesha wewe na familia yako kufurahia manufaa yanayotokana na bima hiyo. Bima ya NHIF SupaCover inakupa wewe na familia yako uhakika kwamba mahitaji yako ya afya yanashughulikiwa ipasavyo wakati mtu ni mgonjwa au kuna ajali.
Je MANUFAA YA Bima ya NHIF SupaCover ni yapi?
Kama mwanachama anayenufaika na NHIF SupaCover, wewe na familia yako mtafurahia huduma mbalimbali za kipekee zenye manufaa yafuatayo:
?Bima Kamili ya Matibabu (kwa wagonjwa wanao lazwa na pia wagonjwa wanao tibiwa na kuruhusiwa kuenda nyumbani)
?Bima inayolipa gharama ya kujifungua
?Bima ya kushughulikia Magonjwa sugu
Je, Bima ya NHIF SupaCover ina sifa zipi za KIPEKEE?
Mbali na manufaa mbalimbali ambayo hayalinganishwi na bima nyingine nchini, NHIF SupaCover inawapa wanachama wake manufaa mengine. Manufaa haya ni pamoja na;
?Hakuna kikwazo cha umri - Hii ni bima ya afya ya kitaifa kwa Wakenya wote
?Hakuna kutengwa kwa sababu ya magonjwa yaliyokuwepo hapo awali magonjwa yote yanatibiwa ukiwa na Bima ya NHIF SupaCover.
?Bima kwa familia na ambayo inashughulikia mahitaji ya afya ya familia nzima
?Inapatikana nchini kote katika zaidi ya wahudumu 2,000 wa afya walio pewa kibali na NHIF kuhudumia wateja walio na bima hii
?Matawi ya NHIF yanayopatikana nchini kote ili uweze kushughulikiwa
?Hakuna amana inayohitajika ili ulazwe hospitalini
?Hakuna kulipa malipo mengine kupata huduma katika vituo vya afya vilivyo katika kundi A
           Je, ni nani anaweza kupata Bima ya NHIF SupaCover?
Wakenya wote walio na umri wa zaidi ya miaka 18 wana haki ya kujisajili kwa uwanachama wa NHIF ili kunufaika na bima ya NHIF SupaCover. Unaweza kujisajili kua mwanachama wa NHIF SupaCover kama mtu binasfi ama kama familia. Uwanachama wa familia inakuruhusu kujumuisha mke au mume wako (mmoja tu) na watoto wote walio chini ya umri wa miaka 18.

Je, bima ya NHIF SupaCover ina gharama gani?
Gharama ya Bima ya NHIF SupaCover ni Shilingi 6,000 kila mwaka au Shilingi 500 kila mwezi. Mwanachama anaweza kulipa malipo ya bima kila mwaka, mara mbili kwa mwaka, mara tatu kwa mwaka au kila mwezi.

Je, ni nini kinaweza kutokea ikiwa SIWEZI kulipa 500/- mara moja?
Kupitia NHIF e-Wallet, mwanachama anaweza kuweka akiba kuanzia shilingi 18/= kila siku. Akiba ya shilling 18/= kila siku itakuwezesha kuafikia kiwango cha malipo ya bima cha shilingi 500/= kila mwezi. Kisha mwanachama anaweza kuhamisha pesa hizo kwenye akaunti ya NHIF kila mwezi huku akiendelea kupata huduma bora za matibabu wakati wowote anapozihitaji.

Je, ninawezaje kujisajili kwa Bima ya NHIF SupaCover?
Ili ujisajili, tembelea tawi lolote la NHIF kati ya matawi 93 yaliyopo nchini, vituo vya HUDUMA Center kote nchini. Mwanachama pia anaweza kujisajili mtandaoni kwenye tovuti ya www.nhif.or.ke

Je, ninahitaji nini kujisali?
Wakati unapojisajili, mwanachama anahitaji kuambatisha nakala zifuatazo kwenye fomu ya maombi:
?Nakala ya kitambulisho
?Picha ya pasipoti - yenye rangi
?Nakala ya Kitambulisho cha mke/mume ikiwa unasajili farnilia kwa bima
?Cheti cha kuzaliwa (au arifa ya kuzaliwa kwa watoto, hii hutumika kwa watoto walio chini ya miezi 6) cha kila mtoto ikiwa unajisajili familia kwa bima.
?Picha ya pasipoti ya mke/mume na mtoto/watoto - yenye rangi
?Fomu ya maombi iliyojazwa ifaavyo ambayo inapatikana katika tawi lolote la NHIF, kituo chochote cha Huduma Center au kwenye tovuti ya NHIF.
Kujisajili mtandaoni
?Tembelea tovuti ya NHIF kwenye www.nhif.or.ke
?Bofya aikoni ya SELF EMPLOYED
?Andika namba yako ya kitambulisho/namba ya kitambulisho cha Ugeni/ Au nambari ya Pasipoti
?Ambatisha nakala ya kitambulisho na picha ya pasipoti
?Kujumuisha mume/mke kwenye bima, toa maelezo katika nafasi iliyotolewa na uambatishe Kitambulisho, Picha ya pasipoti na cheti cha ndoa (Sio lazima)
?Kujumuisha watoto kwa bima, toa maelezo yao katika nafasi iliyotolewa na uambatishe picha zao za pasipoti na vyeti vyao vya kuzaliwa.
?Kamilisha usajili kwa kubonyeza SUBMIT
?Mwanachama atapokea SMS au barua pepe itakayo kua na namba ya uwanachama wa NHIF na maelekezo kuhusu namna ya kutoa malipo ya bima.

KUMBUKA: Ni muhimu kuhakikisha kuwa wategemezi wote wametajwa na kusajiliwa ili kuwawezesha kupata huduma za matibabu kutokana na bima hii. kwa bima ya kifamilia, mmoja kati ya mke au mume anaweza kujisajili kama anayesimamia wote na ndiye anayewasiliana na NHIF na atajulikana kama mwanachama MKUU.
Je, nitapata kadi ya uwanachama mara tu ninapomaliza kujisajili?
Mara tu baada ya kujisajili, mwanachama ataarifiwa kuhusu namba yake ya uanachama. Kadi ya uwanachama wa NHIF inaweza kuchukuliwa baada ya siku 14 za kazi katika tawi ambalo ulijisajili. Mtu pia anaweza kuomba kukusanya kadi katika kituo cha NHIF kilicho karibu naye
Je, ni baada ya muda gani baada ya kujisajili ndipo ninaweza kuanza kutumia bima ili nipate huduma za matibabu?
Wanachama wa SupaCover wataanza kunufaika kutokana na bima ya SupaCover baada ya kipindi cha siku 60 za kazi.
JINSI YA KUPATA HUDUMA ZA AFYA UKITUMIA NHIF SUPACOVER
Mara baada ya mwanachama kujisajili, kupokea kadi ya uwanachama na kuanza kulipa malipo ya kila mwezi, yeye anaweza kuanza kufurahia manufaa ya SupaCover kwa kupokea huduma ya afya kwa wahudumu walio pewa kibali na NHIF kutoa huduma kote nchini.
Huduma za Mgonjwa Asiyelazwa
Wanachama watahitajika kuchagua Kituo Cha Afya Kimoja wange penda kuenda kupata huduma msingi ya afya ilio karibu na makaazi ya mwanachama mkuu na wategemezi waliotajwa kwenye bima. Ili kunufaika zaidi, chagua kituo cha afya ambacho unaweza kwenda kwa urahisi wakati wowote.
Huduma za kulazwa au Rufaa
Kwa huduma za kulazwa ama kwa mgonjwa asiolazwa hospitalini lakini hali yake haiwezi kutibiwa katika kituo cha afya alicho jiandikisha, mwanachama atapewa rufaa kuenda kwa kituo cha matibabu anachopendelea.


Je, ninawezaje kuchagua kituo cha matibabu ya mgonjwa asiyelazwa ninachopendelea?
1.Rejelea orodha ya NHIF ya Vituo vya afya vilivyo pewa kibali na utambue kituo cha afya kisichowalaza wagonjwa ambacho ungependa kutembelea. Mwanachama atapewa orodha ya vituo hivyo vya afya anapojisajili.Orodha hii pia inapatikana katika matawi ya NHIF au inaweza kupatikana kutoka tovuti ya NHIF www.nhif.or.ke.
2.Jaza ifaavyo fomu ya kuchagua Kituo cha afya unachopendelea (NHIF Form 2) na uambatishe nakala ya kitambulisho. Fomu hii ina patikana katika matawi ya NHIF, kwenye tovuti ya NHIF www.nhif.or.ke au katika kituo cha afya unachopendelea.
3.Wasilisha Fomu ya kuchagua Kituo cha afya ulichopenda kwa tawi la NHIF lililo karibu nawe, au kituo cha HUDUMA Center kilicho karibu nawe au katika kituo cha kutoa afya ulichochagua ili kishughulikiwe zaidi.
4.Anza kufurahia manufaa ya Bima ya SupaCover katika kituo cha afya unachopenda baada ya malipo kukubaliwa na baada ya kipindi cha siku 60 za kazi.

Kwa nini nichague Kituo kimoja Pekee cha afya?
?Kituo cha afya kita patikana kwa urahisi hasa katika hali za dharura kwa wanachama.
?Mwanachama atakuwa na historia ya matibabu hivyo basi kurahisisha hatua ya kupendekezewa matibabu na rufaa
Je, uchaguzi wa kituo cha afya itakuaje kama mimi na familia yangu tunaisha katika miji tofauti?
Wanachama wanashauriwa kuchagulia wategemezi wao Kituo cha afya kulingana na urahisi wa upatikanaji wa kituo cha afya na mahitaji ya familia.
Je, ninaruhusiwa kubadilisha kituo cha afya nilicho chagua kwa matibabu?
Mtu anaruhusiwa kubalisha kituo cha afya muda bada ya muda. NHIF hutangaza mara kwa mara muda huu wa mabadilisho kupitia njia mbali mbali za mawasiliano.


Je, niwaweza kufanya nini kama nina hitaji kutembelea kituo cha afya kama nimesafiri au siwezi kufikia kituo cha afya nilicho chagua kwa matibabu?
Wanachama na wategemezi watatibiwa kwa huduma ya "Dharura" kwa wagonjwa wasiye hitaji kulazwa, katika kituo chochote cha afya na ufidiaji wa pesa utafanywa katika Kituo cha afya kilicho pendekezwa na Mwanachama au wategemezi wake.
Je, ninahitaji kutoa hati zozote ili nipate huduma za matibabu?
Ndiyo. Wanachama na wategemezi wao watahitajika kutoa hati zifuatazo ili waweza kupata huduma za matibabu:
?Kadi halali ya Picha ya NHIF (moja tu kwa kila familia)
?Nakala ya kitambulisho
?Nakala ya kitambulisho cha mke/mume ikiwa yeye ndiye mgonjwa.
?Nakala ya Cheti cha kuzaliwa kama mgonjwa ni mtoto

TAARIFA YA KIJUMLA KUHUSU UANACHAMA WA NHIF
1. JINSI YA KUSAHISHA AU KUFANYA MABADILIKO KWENYE KADI YAKO YA
NHIF?
Kutokana na sababu kadhaa, mwanachama anahitaji kufanya mabadiliko kwenye uwanachama wake wa NHIF muda baada ya muda.
Kwa kila badiliko, mwanachama atahitajika kujaza fomu ya mabadiliko na kuiwasilisha katika tawi la NHIF au Kituo cha HUDUMA Center kilicho karibu.
Wanachama pia wanaweza kupata fomu kwenye tovuti ya NHIF www.nhif.or.ke
a. Jinsi ya kuendelea kuchangia bima ya NHIF Supa Cover kama mwanachama ameacha ajira rasmi ?
Wanachama wanahitajika kujaza fomu ya mabadiliko na kuomba kubadilishwa hali ya ajira, kisha waanze kulipa malipo ya kila mwezi ya 500/= kupitia njia zozote rahisi za kulipa za NHIF.
b. Jinsi ya kuongeza mke au mume kwenye Bima ya NHIF SupaCover
Mwanachama anastahili kujaza fomu 26 ya mabadiliko ya NHIF na kuambatanisha nakala zifuatazo:
?Nakala ya kitambulisho cha Mwanachama mkuu.
?Nakala ya kitambulisho cha mke au mume
?Picha ya pasipoti ya rangi ya mke/mume

c. Jinsi ya kubadilisha mke au mume kwenye bima
Mwanachama anastahili kujaza fomu 26 ya mabadiliko ya NHIF na kuambatanisha nakala zifuatazo;
?Nakala ya kitambulisho
?Nakala ya kitambulisho cha mke au mume mpya
?Picha ya pasipoti ya rangi ya mke/mume mpya
?Nakala ya cheti cha kifo/cheti cha talaka inapohitajika
?Nakala ya cheti cha ndoa au afidaviti iliyoapwa kutoka kwa kamishina wa viapo
d. Jinsi ya kuongeza mtoto au watoto kwenye Bima ya NHIF SupaCover
Mwanachama anastahili kujaza fomu 26 ya mabadiliko ya NHIF na kuambatanisha nakala zifuatazo;
?Nakala ya kitambulisho
?Nakala ya cheti cha kuzaliwa kwa kila mtoto au arifa ya kuzaliwa kwa mtoto aliye chini ya miezi sita 6
?Picha ya pasipoti ya rangi ya kila mtoto

2. JINSI YA KUUREJESHA UANACHAMA WAKO WA NHIF
Kama ulikua mwanachama wa NHIF na ukasitisha uwanachama wako kwa sababu tofauti. Unaweza kufufua uwanachama wako na kuanza kufurahia manufaa ya bima ya NHIF SupaCover kwa kutumia kipindi cha MSAMAHA unao patiwa kwa wanachama wote wa awali wa NHIF walio acha kutoa malipo ya mara kwa mara ya bima. Muda wa msamaha utatumika ifuatvyo;
a.Wanachama waliojiajiri na wame kosa kulipa malipo ya bima kati ya miezi 1 - 12 wanaweza;
?Kulipa malipo yaliyochelewa pamoja na adhabu ya kutokulipa ili waweze kupata manufaa ya bima papo hapo. AU
?Kulipa malipo yaliyochelewa bila adhabu ya kutokulipa, lakini watazuiliwa kupata manufaa ya bima kwa siku sitini (60).
	Kumbuka: Mwanachama ana siku 5, kuanzia tarehe ya kulipa malipo yaliyochelewa,  		kukamilisha malipo ya adhabu ya kutolipia bima.
b.Wanachama waliojiajiri na hawajalipia malipo ya bima ya kila mwezi kwa zaidi ya miezi 12 watahitajika kuanza upya. Hawatakuwa na fursa ya kulipa malipo ya adhabu ya kutolipia bima kila mwezi na kupata nafasi ya kufurahia manufaa na bima mara moja. Pia mwanachama huyu atazuiliwa kupata manufaa ya bima kwa siku sitini (60).
3. KATEGORIA ZA VITUO VYA KUTOA MATIBABU
NHIF sasa hivi ina Zaidi ya wahudumu wa afya 2,000 waliopewa kibali ya kutoa huduma bora ya afya kwa wanachama wake. Wahudumu hawa wame gawanywa katika kudi tatu kulingana na huduma wanazotoa na aina ya mkataba waliosaini kati yao na NHIF.
Wahudumu wa Afya katika Kategoria A:
Hospitali zote za serikali. Hospitali hizi zinatoa huduma za matibabu zikiwa ni pamoja na huduma unazopokea kama mgonjwa anayetibiwa na kuruhusiwa kuenda nyumbani, mgonjwa anayelazwa hospitalini, huduma za ujauzito na huduma za upasuaji. Wanachama wanaopata huduma hizi hawahitaji kutoa malipo yoyote. Wanaweza kwenda na kutoka katika kituo cha afya bila kulipa chochote.
Wahudumu wa Afya katika Kategoria B:
Sana sana vituo hivi vya afya zinahusishwa na kanisa au dhehebu Fulani na baadhi ya hospitali za kibinafsi.Vituo hivi hutoa huduma kwa wagonjwa wanaolazwa, wagonjwa wanotibiwa na kuruhusiwa kwenda nyumbani na huduma kwa mama wajawazito ikiwa ni pamoja na upasuaji ili aweze kujifungua na kupata mtoto. Wanachama wanaweza hitajika kuchangia na kulipia upasuaji kama ni mkubwa. Hata hivyo, huduma zingine zozote zimegharamiwa na NHIF na huhitaji kuzilipia.
Wahudumu wa Afya katika Kategoria C:
Hizi ni hospitali za kibinafsi zenye gharama ya juu. Bili ya mwanachama inalipwa kulingana na kiwango kilichoamuliwa hapo awali kinachojulikana kama 'rebate'. Malipo haya yanalingana na mkataba kati ya NHIF na hospitali husika.Wanachama watatakiwa kulipia tofauti ya gharama husika aidha wao wenyewe au kupitia bima ingine ya matibabu.

4. AINA YA HUDUMA YA AFYA INAYOPATIKANA KWA BIMA YA NHIF
SUPACOVER
1. Ushauri wa Kimatibabu - mgonjwa anayetibiwa na kuruhusiwa kuenda nyumbani na mgonjwa anaye lazwa wanapata ushauri wa matibabu kutoka kwa muuguzi mhusika kulingana na matibabu yanayohitajika.
2. Vipimo vya Maabara na uchunguzi kwa ujumla - kwa uchunguzi msingi wa
mara kwa mara ikiwa ni pamoja na kufuatilia mama wajawazito, uchunguzi wa saratani ya mlango wa kizazi na saratani ya sehemu za uume miongoni mwa uchunguzi mwingine.
3. Dawa Zinazotumika katika Matibabu na Dawa Unazopewa - Kulingana na mahitaji ya matibabu unayopewa unapotembelea kituo cha afya na kuruhusiwa kwenda nyumbani au kipindi unapolazwa hospitalini
4. Huduma za rufaa - kwa ugonjwa ambao hauwezi kutibiwa katika kituo cha afya kilicho pendekezwa, mgonjwa hupewa rufaa ya kupata matibabu bora kulingana na miongozo na utaratibu wa kitaifa ya rufaa.
5. Huduma za Meno - huduma za kung'oa jino
6. Huduma za Radiolojia -- bima inalipia eksirei inayotumika wakati mgonjwa ana tibiwa na kuruhusiwa kwenda nyumbani ama ana lazwa. Ihali uchunguzi wa MRI na CT unapatikana katika vituo vya afya maalumu zilizo katika mfumo wa rufaa na NHIF ndio wanao idhinisha mgonjwa kuweza kupata huduma hizi.
7. Huduma za wagonjwa waliolazwa - huduma hizi ni pamoja na malazi/bei unazolipia kitanda hospitalini, huduma ya uuguzi, ushauri wa daktari, Dawa zilizo agizwa na daktari, huduma za maabara, upasuaji, Tibamaungo, ushauri wa daktari mtaalamu na matibabu.
8. Huduma kwa Mama Mjamzito - huduma hizi ni pamoja na huduma za kabla ya kujifungua, kujifungua- kupitia njia ya kawaida au upasuaji, huduma za baada ya kujifungua, Ufyonzaji mabaki ya mtoto tumboni (Manual Vacuum Aspiration-MVA) na huduma za kupanga uzazi
9. Huduma ya Ulinzi wa Figo - ikiwa ni pamoja na Dialisisi ya figo kwa mgonjwa anaye tibiwa na kuruhusiwa kuenda nyumbani au mgonjwa anayelazwa. NHIF hugharamia vipindi visivyozidi viwili kila wiki, Upasuaji wa kupandikizia figo nyingine unafanywa katika vituo vilivyoidhinishwa na NHIF.
10. Huduma za matibabu dhidi ya utegemezi wa dawa za kulevya na uwezeshaji wa kuishi bila utegemezi wa dawa za kulevya - katika vituo vya marekebisho vilivyoidhinishwa kwa kipindi kisichozidi kimoja kila mwaka.
11. Matibabu ya magonjwa Sugu - Wanachama wanao tangaza magonjwa kama
shinikizo la damu, saratani na kisukari watapewa huduma za matibabu katika vituo vilivyoidhinishwa na NHIF.

JINSI YA KULIPA MALIPO YA BIMA YA NHIF
NHIF inatumia njia mbalimbali za kulipa ili kuwarahishia wanachama wake wanapo toa malipo yao. Wanachama wanaweza kuchagua njia yoyote ile ya malipo kwa kuchagua miongoni mwa baadhi ya njia za malipo zilizopo zitakazo wafaa. Njia za malipo zilizopo ni pamoja na;
1. Kulipa Kupitia Simu - M-PESA
2. NHIF e-Wallet
3. Malipo kwa kutumia USSD
4. Kulipa katika Benki kupitia; Benki ya Equity, Benki ya Kitaifa ya Kenya (NBK), Kenya Commercial Bank (KCB), Co-operative Bank na Benki ya Posta
Kumbuka: Tarehe 9 kila mwezi ndio tarehe ya mwisho ya kulipa malipo ya bima
1) Jinsi ya kulipa kupitia M-Pesa
?Nenda kwenye M-PESA - chagua Lipa na M-PESA- chagua Pay Bill
?Andika Namba ya Biashara 200222
? Andika Namba ya Akaunti (Tumia Namba ya Kitambulisho ya Anayelipa)
?Weka kiasi cha pesa ambacho mwanachama angependa kulipa (kiwango cha chini zaidi ni 500/=)
?Andika PIN ya M-PESA
?Thibitisha kwamba maelezo yote ni sahihi na ubonyeze Ok
?Mwanachama atapokea SMS kutoka M-PESA inayothibitisha kwamba pesa zimehamishwa hadi akaunti ya NHIF.
2) Jinsi ya kulipa kupitia NHIF e-Wallet
Hatua ya 1 - Kuipata NHIF e-Wallet
?Weka app ya NHIF e-Wallet kwenye simu yako kwa kuipakua (download) kutoka Google Play Store
?Aikoni ya NHIF Mobile itaonekana kwenye skrini


Kumbuka: NHIF Mobile e-Wallet inapathana tu kupitia simu mahiri (Android/ Windows).Hatua ya 1 hufanywa mara moja tu hairudiwi tena.
Hatua ya 2 - Usajili kwa NHIF e-Wallet
?Bofya kwenye aikoni ya NHIF Mobile na ufuate maelezo rahisi ya kujisajili yanayotolewa
?Ingia kwenye app kwa kuandika Namba ya simu na PIN ya e-Wallet ili upate menu ya NHIF e-wallet
Kumbuka: Hakuna haja ya kujisajili tena ikiwa mwanachama alijisajili kupitia msimbo wa USSD wa *263# au malipo ya maegesho au huduma za maji kupitia JamboPay. Hatua ya 2 ni hatua ambayo hufanywa mara moja tu na hairudiwi tena.
Hatua ya 3 - Kuongeza Akaunti ya NHIF
?Kutoka menu kuu ya NHIF e-Wallet chagua Add NHIF Account
?Andika nambari ya uanachama katika NHIF membership number
?Andika namba ya simu
?Chagua Add Account
?Mwanachama ataelekezwa kuthibitisha maelezo yake - Chagua Confirm
Kumbuka: Hatua ya 3 hufanywa mara moja na haurudiwi tena
Hatua ya 4 - Weka pesa kwenye NHIF e-Wallet yako
?Hamisha pesa kutoka akaunti ya M-PESA hadi akaunti ya NHIF e-Wallet
?Tumia namba ya Pay Bill ya 823263 na uingize namba ya simu kama nambari ya akaunti
?Mwanachama atapokea SMS kutoka M-PESA kuthibitisha uhamisho wa pesa hadi NHIF e-Wallet
?Mwanachama atapokea SMS kutoka Jambo Pay inayothibitisha kwamba NHIF E-Wallet yako imewekwa pesa.
Kumbuka: Mwanachama anaweza kuweka akiba au kuweka pesa katika akaunti ya NHIF e-Wallet hadi atakapofikia malipo ya kiasi cha chini yanayokubaliwa ya shilingi 500/- kila mwezi.M-PESA hukuruhusu kuhamisha hadi shilingi 10/=
Hatua ya 5 - Kulipa malipo
?Nenda kwenye NHIF Mobile App/ au aikoni ya NHIF Mobile App kwenye simu
?Chagua Contribute
?Andika kiwango cha pesa ungependa kulipa (kiwango cha chini zaidi kinachokubaliwa ni 500/=
?Chagua Akaunti kwa kubonyeza kwenye jina na nambari ya uanachama
?Chagua Pay via JamboPay
?Thibitisha maelezo kwa kubonyeza Confirm
?Ingiza PIN yako ya NHIF e-Wallet ili ukamilishe kulipa
Kumbuka: Katika hatua ya 5, mwanachama atakuwa anahamisha pesa kutoka akaunti yake ya kibinafsi ya NHIF e-wallet hadi akaunti kuu ya NHIF
3) Malipo kwa kutumia USSD
Hatua ya 1- Usajili
?Piga * 263 # na ufuate maelezo rahisi ya kujisajili
?Mwanachama atahitajika kuandika jina lake la kwanza, jina la mwisho, nambari ya Kitambulisho na Kuunda PIN

Kumbuka: Hakuna haja ya kujisajili tena ikiwa mwanchama amejisajili kwa NHIF e-Wallet au kwa malipo ya maegesho ya magari, huduma za maji kupitia Jambo Pay. Hatua ya 1 ni hatua ambayo hufanywa mara moja tu na hairudiwi tena

Hatua ya 2 - Unda Akaunti kwa kuongeza Wategemezi
?Piga * 263# kutoka simu ya mkononi
?Chagua chaguo la l - Beneficiaries - Bonyeza Sawa
?Chagua chaguo la l - Add Account - Bonyeza Sawa
?Andika namba ya uanachama ya NHIF - NHIF membership number
?Andika PIN ya NHIF e-Wallet
Kumbuka: Hatua ya 2 hufanywa mara moja tu na hairudiwi tena

Hatua ya 3 - Weka pesa katika NHIF e-Wallet
?Piga * 263 # kutoka kwa simu
?Chagua chaguo la 2 - Contribute - kisha bonyeza OK
?Chagua Beneficiary - (name and membership #itaonekana)
?Weka kiasi cha malipo (kiasi cha chini zaidi ni 500/=)
?Andika PIN ya NHIF e-Wallet

JE, NINAWEZAJE KUJISAJILI KWA BIMA YA NHIF SUPACOVER?
JINSI YA KUPATA HUDUMA ZA AFYA UKITUMIANHIF SUPACOVER
Ili ujisajili, tembelea tawi lolote la NHIF kati ya matawi 93 yaliyopo nchini, vituo vya HUDUMA Center kote nchini Mwanachama pia anaweza kujisajili mtandaoni kwenye tovuti ya www.nhiiorke
Mara baada ya mwanachama kujisajili, kupokea kadi ya uwanachama na kuanza kulipa malipo ya kila mwezi, yeye anaweza kuanza kufurahia manufaa ya SupaCover kwa kupokea huduma ya afya kwa wahudumu walio pewa kibali na NHIF kutoa huduma kote nchini.
Je, ninahitaji nini kujisali?
Wakati unapojisajili, mwanachama anahitaji kuambatisha nakala zifuatazo kwenye fomu ya maombi:
Nakala ya kitambulisho
Wanachama na wategemezi wao watahitajika kutoa hati zifuatazo ili waweza kupata huduma za matibabu:
Kadi halali ya Picha ya NHIF (moja tu kwa kila familia).  Nakala ya kitambulisho cha Mwanachama mkuu.
Nakala ya kitambulisho cha mke/mume ikiwa yeye ndiye mgonjwa.  Nakala ya Cheti cha kuzaliwa kama mgonjwa ni mtoto.
Picha ya pasipoti - yenye rangi Nakala ya kitambulisho cha mke/mume ikiwa una sajili familia
kwa bima
Cheti cha kuzaliwa (au arifa ya kuzaliwa kwa watoto, hii hutumika kwa watoto walio chini ya miezi 6) cha kila mtoto ikiwa unasajili familia kwa bima
JINSI YA KULIPA MALIPO YA BIMA YANHIF
Picha ya pasipoti ya mke/mume na mtoto/watoto - yenye rangi
Fomu ya maombi iliyojazwa ifaavyo ambayo inapatikana katika tawi lolote la NHIF, kituo chochote cha Huduma Center au kwenye tovuti ya NHIF.
NHIF inatumia njia mbalimbali za kulipa ili kuwarahishia wanachama wake wanapo toa malipo yao. Wanachama wanaweza kuchagua njia yoyote ile ya malipo kwa kuchagua miongoni mwa baadhi ya njia za malipo zilizopo zitakazo wafaa. Njia za malipo zilizopo ni pamoja na; 1. Kulipa Kupitia Simu - M-PESA 2. NHIF e-Wallet 3. Malipo kwa kutumia USSD 4. Kulipa katika Benki kupitia; Benki ya Equity, Benki ya Kitaifa ya
Kenya (NBK), Kenya Commercial Bank (KCB), Co-operative Bank na
Benki ya Posta Kumbuka: Tarehe 9 kila mwezi ndio tarehe ya mwisho ya kulipa malipo ya bima
Kujisajili mtandaoni
Tembelea tovuti ya NHIF kwenye www.nhif.or ke kisha;
HALLOWEEN
Bofya
Bofya aikoni ya SELF EMPLOYED Andika Namba yako ya kitambulisho/Namba ya Kitambulisho cha Ugeni/ Au Namba ya Pasipoti Ambatanisha nakala ya kitambulisho na picha ya pasipoti kujumuisha mume/mke kwenye bima, toa maelezo katika nafasi iliyotolewa na uambatishe Kitambulisho, Picha ya pasipoti na cheti cha ndoa (Sio lazima) Kujumuisha watoto kwa bima, toa maelezo yao katika nafasi iliyotolewa na uambatishe picha zao za pasipoti na vyeti vyao vya kuzaliwa
NHIF
 Huduma kwa wagonjwa wanaotibiwa
na kuruhusiwa kwenda nyumbani. + Huduma kwa mama wajawazito. + Huduma kwa wagonjwa wanaolazwa. + Huduma ya Dialisisi ya figo. + Huduma ya magonjwa Sugu. + Hakuna vikwazo kwasababu ya umri
SOPAS COVER
WASHINE
Kamilisha usajili kwa kubonyeza SUBMIT
KH 500
A MW
Mwanachama atapokea SMS au barua pepe itakayo kua na namba ya uwanachama wa NHIF na maelekezo kuhusu namna ya kutoa malipo ya bima.
Jisajili kwa ofisi ya NHIF iliyo karibu nawe au Huduma center popote nchini Una
weza pia kwenda kwenye tavuti ya NHIF www.nhif.or.ke kujisajili. Piga *263# kujihudumia kwa mahitaji yako ya NHIF. Ona weza pia weka akiba ya pesa kidogo ulionayo kila siku kwa NHIF e-Wallet Hii itakuwezesha kufanya malipo ya kila
mwezi ya NHIF ya shillingi 500
www.nhif.or.ke